Lav et referat af nedenstående tekst:

Tekst:
Mandag var 850 elever samlet i Solsidehallerne i Nørresundby for at give deres bud på, hvordan vores by ser ud i fremtiden. Det var til lokalsemifinalen i opfinderkonkurrencen Edison, som i år kredser om temaet 'Vores by i fremtiden'. Og bud var der mange af. 211 grupper havde nemlig taget hver deres opfindelse med, som alle havde til formål at skabe en mere positiv fremtid. Derfor kunne man i hallerne opleve alt fra en glidende lygtepæl til en materiale-sorterende maskine til en strømgenererende legeplads og meget andet. Opfindelsen som løb med førstepladsen var den detaljerede pantmaskine udviklet af en gruppe piger fra 6.C Stolpedalsskolen. En pantmaskine udover det sædvanelige Førstepladsen gik til pigerne fra Stolpedalsskolen, og det kom bag på dem. - Det er bare mega fedt. Det havde vi slet ikke regnet med. Deres opfindelse er en pantmaskine, som kan sortere alt salgs affald. - Den kan pante almindeligt pant, men også pap, papir, metal og madrester. Og madresterne bliver kørt ud og lavet til gødning. Og ikke nok med det - pigerne har tænkt endnu længere. - Normalt tager det to til tre år at lave madrester til gødning. Derfor putter vi det i en varmekompost, så det kun tager nogle måneder at lave til gødning. Derudover har de også medtænkt, at papir og plastik skal omsmeltes til genbrugsmateriale, og de har planer om at udvikle en app. - Til vores pantmaskine laver vi en app, hvor man kan finde pantmaskinerne, og så kan man også melde sig som panter. Man må sige, at pigerne ikke er kommet sovende til sejren. En ide, der er ny for verden Til at afgøre, hvem dagens vindere blev, var et stort hold af dommere sat til give point til de kreative elevers opfindelser. Og det gjorde de med stor beundring. - Det er fantastisk at opleve, hvordan elever i sjette til syvende klasse bobler af ideer, lød det fra dommer Poul Knudsgaard Dommerne skulle udvælge hvilke 12 grupper, som skal videre til lokalfinalen, der finder sted tirsdag den 15. november. Fra lokalfinalen kvalificerer vindergrupperne sig til landsfinalen, som finder sted den 30. november i Fredericia.

Referat:
Hvordan ser vores by ud i fremtiden? Det fik 850 folkeskoleelever mandag lov til at give deres bud på til opfinderkonkurrencen Edison.